section_heading: 1997.–1999.
paragraph_text: Novostečenu popularnost nastavlja hitom "Idi" s Dore 1997. gdje osvaja 2. mjesto. Započinje suradnju s Tončijem i Vjekoslavom Huljić te s njihovom pjesmom "Ne boli me" pobjeđuje iste godine na Melodijama hrvatskog Jadrana. Na tom će festivalu uspješno nastupiti još nekoliko puta te 2000. godine odnijeti još jednu pobjedu s autorskom pjesmom "Sve nas manje ima tu". Njegov album prvijenac naziva Mjesec iznad oblaka koji je izdan krajem 1997. godine prodan je u rekordnih 110.000 primjeraka što ga do danas čini najprodavanijim muškim izvođačem u hrvatskoj povijesti.